Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: III. törvény hatálya alá tartozó, és az 1992. évi II. törvény (Ámt.) szerint átalakult és mûködõ szövetkezetek külsõ üzletrészesei üzletrészét 2000. október 31. napjáig. 2002. március 31. napja volt az igénybejelentés határideje a nyugdíjas
Paragraph Index: 30

III. törvény hatálya alá tartozó, és az 1992. évi II. törvény (Ámt.) szerint átalakult és mûködõ szövetkezetek külsõ üzletrészesei üzletrészét 2000. október 31. napjáig. 2002. március 31. napja volt az igénybejelentés határideje a nyugdíjas – vagy az említett idõpontig nyugdíjassá váló szövetkezeti tagok, illetve az 1999. december 31. napja után nyugdíjasként kilépett – szövetkezeti tagok üzletrészei megvásárlásának. A harmadik lépcsõben került sor a csõd-, a felszámolási vagy a végelszámolási eljárás alatt álló külsõ üzletrészesek, illetve nyugdíjas szövetkezeti tagok üzletrészei felvásárlására, melyre vonatkozó igénybejelentés végsõ határideje: 2002. szeptember 30. A mezõgazdasági szövetkezeti üzletrészek állami felvásárlására vonatkozó vételi ajánlatok nem vonatkoztak: a nem nyugdíjas szövetkezeti tag üzletrész-tulajdonosokra, továbbá mindazokra, akik a vételi ajánlat megfogalmazása miatt nem adhatták be igényüket a korábbiakban (póthagyatéki végzés miatt elutasítottak), vagy akiket önhibájukon kívül kirekesztettek (akik a vételi határidõ lejárta után örököltek üzletrészt), vagy váltak kívülállóvá, továbbá akiknek tagsági viszonya kizárással szûnt meg. Nem volt megvásárolható a vételi ajánlatban megjelölt határidõ után nyugdíjassá váló tagok üzletrésze. A felvásárlás nem vonatkozott azon mûködõ szövetkezet, illetve már felszámolt szövetkezet üzletrészesei üzletrészeinek felvásárlására sem, akiknek szövetkezete az Ámt. szerint nem alakult át. A mezõgazdasági szövetkezeti üzletrészek kibocsátáskori névértéken történõ állami felvásárlásának körülírt módja miatt keletkezett visszásság megszüntetése érdekében az országgyûlési biztos ajánlásokat fogalmazott meg. Az ajánlások arra irányultak, hogy az állami felvásárlásból kimaradt – már felsorolt üzletrészesek üzletrészei, beleértve az át nem alakult, illetve a felszámolás során megszûnt szövetkezetek üzletrészesei – üzletrészének a felvásárlására a kibocsátáskori névértéken kerüljön sor. Az országgyûlési biztos az adásvétel, illetve az ajándékozás útján szerzett üzletrészek állami felvásárlására vonatkozó ajánlását visszavonta. Azt a fenntartott ajánlását, mely az Ámt. szerint át nem alakult szövetkezetek üzletrészesei üzletrészének felvásárlására is a kibocsátáskori névértéken kerüljön sor, illetve mely a már felszámolt szövetkezetek üzletrészesei üzletrészeinek felvásárlására is a kibocsátáskori névértéken kerüljön sor, visszavonta a Miniszterelnöki Hivatalt vezetõ miniszter azon álláspontját elfogadva, mely szerint olyan törvényjavaslat elõkészítését fogja szorgalmazni, „mely a volt üzletrész-tulajdonosok vagyonnevesítésének részleges megtérítése körében nem követeli meg a térítésre jogosultság feltételeként, hogy az annak alapjául szolgáló üzletrészeket megállapító szövetkezet az Ámt. értelmében átalakultnak minõsüljön”.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes